Op de grens van Mèhl en Nirkant,

Stèh ’n hellen aauwe put,

Stèh dor ènzaam em verlaote,

’n bitje dur de buum beschut.

Willibrord stèh strak te kieke,

Uvver weeg en korreland.

D’r is gen mens die dur nog kumt bidde.

 Um genèzing korts of brand.

D’n heilige hih de leeste orlog,

Toe’n grenaat um zin orre floot,

Ok nog zinne kop verlorre,

’t trallike was utj ’t loeèd.

Ut putje ha toen veul geleeje.

Mèr ’t woor in ieeër herstèld

En de Mëhse Grarda Gielen,

Makte wir un sjon neeij bild

Wichter speule op ’t weegske,

Mih ‘ne kievel in de haand.

Ritje an ’t izjere durke,

Trekke mèr zo hard ge kaant.

Tusj gekomme gon ze vraoge,

Onze Jan en onze Cor

Mooder kanne gij vertelle,

Worrum stèh dèh putje dor.

Mooder zal ze dan wal zegge,

Hoe Willibrordus laang jeleeij,

Mih zin volk kwaam angepaterd

En alle mense duëpe dee.

Hier in de afgelège streeke,

Zweefde leechtjes uever ’t moer,

‘ne soldaat van de Romeine,

Verloor den helm op zinne toer.

De grenspoal is um trouw geblivve,

Hieël um èèuwig compenij.

Dreegt mih ieër ut Geuzewapen,

’t Gong hèl goe tusse allebei.

Zij allieën kanne ut weete

Dèh jonk en auwd van de Mosdiek.

No hum kwaame vur devotie,

Mèhl was toen net Osterriek

Tusse gras en poppeliere,

Zierege noit ’n mens mèr goa.

Die um efkes kumt verrieëre,

Hij hih vur ons laagn afgedao.

Deh is wah ons is geblive.

Op de grens van Mèhl en Nirkant,

Stèh ons allergrotste sjut.

Gedicht van Mien Muijsenberg \*1940

Over de slechte staat van de St. Willibrordusput.

Opgemaakt ± 1955-1960